Държавен вестник, бр. 26, 2019 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  26
17. участва в дейностите в министерството 
по доставка на хардуер, софтуер и системни 
решения и ги съгласува в съответствие с 
изискванията за оперативна съвместимост и 
информационна сигурност;
18. проучва, съгласува и контролира 
закупуването на нов хардуер, както и внед­
ряването на регистри, база данни и нови 
съвременни технологии с цел повишаване на 
сигурността и ефективността на съществу­
ващите информационни и комуникационни 
системи и въвеждането на нови софтуерни 
решения в министерството в съответствие 
с изискванията на Закона за електронното 
управление;
19. поддържа автоматизираната инфор­
мационна система за документооборот в 
министерството;
20. поддържа и актуализира вътрешна ин­
формационна система – интранет;
21. отговаря за въвеждането и внедряването 
на системи в структурата на министерството, 
свързани с електронното правителство, и за 
въвеждането на правила и технологии за ин­
формационна сигурност и оперативна съвмес­
тимост на документите и данните, обменяни 
между администрациите в съответствие с 
действащата нормативна уредба;
22. отговаря за реализирането на електрон­
ни административни услуги в съответствие със 
Закона за електронното управление и подза­
коновите нормативни актове по прилагането 
му и координира дейността по въвеждане на 
мерки за намаляване на административната 
тежест при предоставяне на административни 
услуги.
Чл. 41. Дирекция „Търговски дружества и 
собственост“: 
1. изготвя цялостната документация по 
преструктуриране на държавното участие в 
капитала на търговски дружества с държав­
но участие в капитала чрез преобразувания, 
увеличаване/намаляване на капитала и др.; 
2. организира и подготвя дейността по пре­
кратяване чрез ликвидация на дружества, в 
които министърът упражнява правата на дър­
жавата в капитала, при вземането на решения 
за прекратяване на процедура по ликвидация 
и продължаване дейността на търговските 
дружества или тяхното преобразуване; 
3. осъществява мониторинг на процедури­
те по ликвидация на търговските дружества 
с над 50 на сто държавно участие, в които 
министърът упражнява правата на държавата 
в капитала, от прекратяването им до залича­
ването им от търговския регистър; 
4. дава становища по предложенията на 
едноличните търговски дружества за раз­
поредителни сделки с дълготрайни активи; 
за отдаване под наем на недвижими имоти; 
за придобиване или разпореждане с дялове 
и акции; за сключване на договори за кре­
дит, за съвместна дейност и за поемане на 
менителнични задължения; за предоставяне 
на разрешения за учредяване на залог и/
или ипотека върху дълготрайни материални 
активи, както и становища по предложения 
относно одобряване избора на застраховател 
преди сключването на договори за застрахо­
ване на имущество; 
5. осъществява наблюдение върху търгов­
ските дружества с миноритарно държавно 
участие в капитала; 
6. изготвя и съгласува актове, с които ми­
нистърът упражнява правата на държавата в 
капитала на търговските дружества; 
7. осъществява дейностите, свързани с упра­
влението на държавните търговски дружества, 
провежда конкурси и подготвя договори за 
възлагане на управлението; 
8. изготвя отчети и анализи за финансо­
вото състояние на държавните търговски 
дружества и подготвя цялата документация, 
свързана с одобряването на годишните им 
финансови отчети; 
9. подпомага министъра при упражняване 
на функциите му в областта на концесиите; 
10. контролира изпълнението на договори­
те за възлагане на управление и контрол от 
страна на едноличните търговските дружества 
с държавно участие в капитала; 
11. организира и координира разработ­
ването на планове и програми, свързани с 
финансирането и отчитането на разходите в 
търговските дружества с държавно участие 
в капитала;
12. анализира разходите/приходите в тър­
говските дружества с държавно участие в 
капитала към министъра и проследява и 
анализира информацията, свързана с просро­
чените задължения на търговските дружества 
с държавно участие в капитала и на тези с 
общинско участие в капитала;
13. проучва нуждите на министерството и 
структурите в системата на здравеопазването 
съобразно инвестиционната стратегия на ми­
нистерството за осъществяване на здравната 
реформа и изготвя предложения за ново стро­
ителство, реконструкция или ремонт; 
14. изготвя предложения и списък за капи­
талови разходи за нуждите на министерството, 
второстепенните разпоредители с бюджет към 
министъра и лечебните заведения – търговски 
дружества с над 50 на сто държавно участие 
в капитала, и ги предлага за одобряване от 
министъра след съгласуване с дирекция „Бю­
джет и финанси“; 
15. участва в изготвянето на техническите 
задания за възлагане на проектиране и стро­
ителство на нови обекти и реконструкция на 
съществуващите – държавна собственост, пре­
доставени за управление на министерството;